מיכל ששון

**נושא הסדנה: הגשמה עצמית**

מגישה: **מיכל ששון**

1. **נושא השיעור** : לחלום בגדול ובצבעים עזים

2. **אוכלוסיית היעד** : שכבות גיל ז'-ט'

3. **מטרות השיעור:**

א. התלמיד יפתח יכולת של בניית חלום.

ב. התלמיד יפתח מודעות להגשמה עצמית.

ג. התלמיד יתנסה בשיעור המשלב תיאוריה ופרקטיקה כאשר הפעילות משלבת בין השניים.

ד. התלמיד יערוך השוואה בין שני מקורות מידע אודות החלום והגשמה עצמית.

4. **מיומנויות הניסוי:** , חוזקות התלמיד

א. התבוננות- שאילת שאלות.

ב. תכנון וביצוע תוכנית פעולה- בניית חלום שנצבע בצבעים עזים.

ג. בחירה- התלמיד יערוך השוואה בין האפשרויות השונות המונחות לפניו.

5. **חלקי השיעור:**

פיזור אמרות מתוך הספר "מה טובו מגשימייך" ומן המאמר הדן ב"הגשמה עצמית".

תלמידים ידרשו לבחור שתי אמרות, האחת מן הספר "מה טובו מגשימייך" והאחרת מן המאמר בנושא "הגשמה עצמית" וינמקו את בחירתם.

המורה תתייחס לדברי התלמידים, תסייע להם לבטא את מחשבותיהם בדרך של שאילת שאלות וניהול דיון חצי מובנה.

המורה תתעכב על משפטי מפתח והרעיון המרכזי ותוודא את הבנתם.

דיון מסכם בנושא בכתה "חלומות" כאשר תלמידים יקבלו הזדמנות להצגת חלומם האישי.

**אמרות בנושא חלום והגשמתו מן הספר "מה טובו מגשימייך":**

"אדם נחוש לעולם לא יוותר על חלומותיו ולא ייסןג בשל קשיים בדרך" (אורי מזר, צייר).

"חשוב לחלום- והחלום הכי טוב שאדם יכול לחלום זה להיות בן אדם טוב שעוזר ותורם לחברה בה הוא חי" (שי להב, מוזיקאי).

"כדי להגשים חלום יש להגדיר את הרצון, לזהות את החוזקות, להיצמד לאמת ולחשוב בגדול" (פרופסור עופר להב, אסטרונום).

"החלום מתחיל במחשבה שהופכת לדיבור ולבסוף למעשה" (אלי רביב, רופא שיניים).

"צריך לחלום ולהתבונן קדימה אל העתיד ובעזרת נחישות והתמדה אפשר להגשים את החלום" (פרופסור אילן דלאל, מנהל מחלקת מיון).

"ללמוד, להשקיע מאמצים, להתפתח ולהתבלט, ליזום דברים חדשים ולגלות אחריות ועצמאות" (פרופסור מנשה זערור, מנתח ראש).

"המפתח להצלחה הוא אמונה עצמית ביכולת, רצון עז להשקיע ולהצליח גם במחיר ויתור על דברים אחרים" (דוקטור אבי און, רופא ילדים).

"אל תשכחו מהיכן באתם. צעירי טבריה צריכים לשוב לעיר הולדתם ולפתח בה קריירה" (דוקטור אבי פרץ, רופא).

" כל אדם אשר מציב לעצמו מטרה יצליח להשיגה אם יאמין בה. גם חלום ילדות סופו להתגשם" (אליעזר צפריר, איש מוסד).

"חשוב לנצל כל הזדמנות הנקרית בדרך להגשמת החלום. חשוב ללמוד ולהשכיל, להשקיע מאמץ ולהביט רחוק אל העתיד" (תת ניצב מנחם חבר).

"יש ללכת בעקבות הלב, ללמוד ולהתמקצע בתחומים המעניינים אותך ותמיד לזכור: מי שלומד ברצינות פותח דרך לקריירה עתידית" (רות מס, אשת חינוך ועורכת דין).

"אסור להותיר את המשימה לאחרים. יש לעשות ככל יכולתנו כדי לקדם חברה ישראלית למופת" (אלי מאירי, מנהל בית הספר).

"קחו אחריות אישית על חייכם וגורלכם. כל מה שאתם עושים- עשו הכי טוב שאפשר ולעולם הישארו בני אדם" (יוסי חצור, טייס ויזם עסקי).

"לא משנה מה תבחרו לעשות ואיזה חלום להגשים- עשה זאת על הצד הטוב ביותר" (יעקב רוסו, עורך דין ורואה חשבון).

**אמרות מתוך המאמר:**

"גם לאנשים הציניים ביותר יש חלומות, ובסתר ליבם הם שואפים להגשמה עצמית, אלא שהם אולי אינם מודים בכך. רבים מסגלים לעצמם ראייה צינית, של התעלמות מחלומות ושל ויתור לכאורה על הרצון להגשמה עצמית, בשל החשש שלא יממשו את חלומותיהם, או שלא יגיעו לידי הגשמה עצמית".

"עמוק בליבנו כולנו רוצים להאמין, שנוכל לחולל גדולות ונצורות. כל אחד מאיתנו שואף למצות את מלוא הפוטנציאל שלו, ולחיות חיים של הגשמה עצמית. לשם כך אנחנו זקוקים לחלומות".

"חלומות מעניקים לנו חזון של עתיד טוב יותר. הם יוצרים עבורנו עתיד שהוא מעבר לכאן ועכשיו, וגם מעבר להתקדמות הליניארית המושגת ביום יום שלנו".

"חלומות מזינים את רוחנו, וכשהמציאות רובצת עלינו כנטל כבד הם מאפשרים לנו לנוע. חלומות מעוררים בנו השראה. הם בבחינת כוכב הצפון, שנמצא שם למעלה, רחוק, בלתי מושג, אך מאיר ומתווה דרך וכיוון".

"רוב האנשים המצליחים, שחיים תוך הגשמה עצמית, הם חולמים. אלה אנשים רגילים שאינם חוששים לחשוב גדל ולהעז להיות גדולים".

"אנשים חולמים לא מסתפקים בבינוניות, והחלומות תמיד גדולים מהחיים".

"אנחנו לא חולמים על חיים של מאבק ותסכול, חיים של מפסידנים, שלא ממצים את הפוטנציאל שלהם, אלא חולמים לעשות משהו גדול, משהו משמעותי, שיביא אותנו להגשמה עצמית".

"אנחנו לא חולמים באפור, אלא בצבעים עזים. אנחנו חולמים בגדול."

"אנשים, שחיים מתוך מימוש והגשמה עצמית, אינם אנשים שמסתפקים בחלומות אלא שאנשים, שחיים מתוך מימוש והגשמה עצמית, אינם אנשים שמסתפקים בחלומות".

"הגשמה עצמית היא פרי שילוב של העזה לחלום חלומות ושל נכונות לפעול ככל שיידרש לקראת מימושם במציאות".

**רפלקציה:**

אלו חוזקות גילית בעצמך בעקבות השיעור ?

עם איזו תחושה אתה יוצא מהשיעור ?

אלו דברים חדשים למדת על חבריך לשחרית ?

מה אתה יכול לעשות כבר עכשיו כדי להתקדם לעבר החלום?

איזו מן האמירות הייתה המשמעותית ביותר עבורך?

 **"לכל אדם יש שאיפות להגשמה עצמית ולשם כך אדם זקוק לחלומות שמעניקים חזון של עתיד טוב ומתווים עבורנו את הדרך".**